Document ID: 31987L0054

Reference:
EUR-Lex - 31987L0054 - HU
Fontos jogi nyilatkozat
|
31987L0054
A Tanács irányelve (1986. december 16.) a félvezető termékek topográfiájának oltalmáról
Hivatalos Lap L 024 , 27/01/1987 o. 0036 - 0040 finn különkiadás fejezet 13 kötet 16 o. 0095  svéd különkiadás fejezet 13 kötet 16 o. 0095  CS.ES fejezet 13 kötet 008 o. 231  ET.ES fejezet 13 kötet 008 o. 231  HU.ES fejezet 13 kötet 008 o. 231  LT.ES fejezet 13 kötet 008 o. 231  LV.ES fejezet 13 kötet 008 o. 231  MT.ES fejezet 13 kötet 008 o. 231  PL.ES fejezet 13 kötet 008 o. 231  SK.ES fejezet 13 kötet 008 o. 231  SL.ES fejezet 13 kötet 008 o. 231
A Tanács irányelve(1986. december 16.)a félvezető termékek topográfiájának oltalmáról(87/54/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a félvezető termékek egyre fontosabb szerepet játszanak számos iparágban, és a félvezető technológia ennek megfelelően alapvető jelentőségűnek tekinthető a Közösség ipari fejlődése szempontjából;mivel a félvezető termékek működése nagyban függ az ilyen termékek topográfiájától, és mivel a topográfiák kialakítása jelentős emberi, műszaki és pénzügyi források befektetését kívánja meg, míg azok a független kifejlesztés költségeinek töredékéért többszörözhetők;mivel a tagállamok meglévő jogszabályai jelenleg nem biztosítanak egyértelműen oltalmat a félvezető termékek topográfiájának, és az oltalom, ahol létezik, más-más tulajdonságokkal rendelkezik;mivel a félvezető termékekre a tagállamok által biztosított oltalmak közötti különbségek közvetlen és hátrányos hatást gyakorolnak a közös piac működésére a félvezető termékek vonatkozásában, és e hátrányos különbségek elmélyüléséhez vezethet, ha a tagállamok e téren új jogszabályokat vezetnek be;mivel az ilyen hatásokkal rendelkező, már meglévő különbségeket meg kell szüntetni, és a közös piacra hátrányos hatást gyakorló további különbségek létrejöttét meg kell akadályozni;mivel az oltalomra való jogosultság Közösségen kívüli személyekre történő kiterjesztése tárgyában a tagállamok saját maguk járhatnak el, feltéve, hogy egy adott határidőn belül erről nem születik közösségi határozat;mivel a félvezető termékek topográfiájának oltalmára vonatkozó közösségi jogszabályi keret első körben néhány alapelvre korlátozódhat, így például azokra a rendelkezésekre, amelyek meghatározzák, hogy mi az oltalom tárgya és ki az oltalom jogosultja, az oltalomra jogosultak milyen kizárólagos jogokkal bírnak egyes cselekmények engedélyezése vagy megtiltása során, az e jogok alóli kivételekre és az oltalom időtartamára;mivel egyéb kérdésekben jelenleg a nemzeti jog az irányadó, így különösen abban a tekintetben, hogy az oltalom a topográfia lajstromozásával avagy letétbe helyezésével keletkezik-e, valamint – egy adott időtartam elteltére való hivatkozással adott engedélyek kivételével – abban, hogy mikor és milyen feltételekkel adható kényszerengedély az oltalom alatt álló topográfiákra vonatkozóan;mivel a félvezető termékek topográfiájának ezzel az irányelvvel összhangban biztosított oltalma nem érinti az oltalom egyéb formáinak fennállását;mivel a félvezető termékek topográfiájának oltalmára vonatkozó további közösségi intézkedések, amennyiben ez szükséges, egy későbbi időpontban képezhetik megfontolás tárgyát, miközben az ebben az irányelvben megfogalmazott közös alapelvek valamennyi tagállamban történő alkalmazása iránt sürgős szükség mutatkozik,ELFOGADTA EZT AZ IRÁNYELVET:1. FEJEZETMeghatározások1. cikk(1) Ennek az irányelvnek az alkalmazásában:a) a "félvezető termék" bármely olyan termék végső vagy közbenső formáját jelenti, amelyi. félvezető anyagréteget tartalmazó anyagból áll; ésii. egy vagy több vezető, szigetelő vagy félvezető anyagból álló, előre meghatározott térbeli mintával összhangban elrendezett rétegekkel rendelkezik; ésiii. kizárólag vagy más funkciókkal együtt elektronikus funkciók végrehajtására szolgál;b) a félvezető termék "topográfiája" összefüggő képek bármely módon rögzített vagy kódolt sorozata,i. amely a félvezető termék rétegeinek térbeli elrendezését ábrázolja; ésii. amelyben minden egyes kép a – bármelyik gyártási fázisbeli – félvezető termék felületének mintáját vagy a minta egy részét ábrázolja;c) "kereskedelmi célú hasznosításnak" minősül az értékesítés, a bérlet, a lízing vagy a forgalomba hozatal bármely más módja, illetve az ezekre vonatkozó ajánlat. A 3. cikk (4) bekezdésének, a 4. cikk (1) bekezdésének, valamint a 7. cikk (1), (3) és (4) bekezdésének alkalmazásában a "kereskedelmi célú hasznosítás" nem foglalja magában a titokban tartás mellett történő hasznosítást, feltéve, hogy a hasznosításba harmadik személyeket a továbbiakban nem vonnak be, kivéve, ha a topográfia hasznosítására a Szerződés 223. cikke (1) bekezdése b) pontjának megfelelően meghozott intézkedés által előírt titoktartási feltételek mellett kerül sor.(2) A Tanács a Bizottság javaslata alapján, minősített többséggel eljárva a műszaki fejlődésre tekintettel módosíthatja az (1) bekezdés a) pontja i. és ii. alpontjának rendelkezéseit.2. FEJEZETA félvezető termékek topográfiájának oltalma2. cikk(1) A tagállamok ezzel az irányelvvel összhangban kizárólagos jogokat adó jogszabályok elfogadásával biztosítják a topográfia oltalmát.(2) A félvezető termék topográfiájára oltalmat kell adni, ha az eleget tesz azoknak a feltételeknek, amelyek szerint a topográfia az azt létrehozó személy saját szellemi alkotómunkájának eredménye és a félvezető iparban nem szokásos. Ha a félvezető termék topográfiája olyan részekből áll, amelyek a félvezető iparban szokásosak, a félvezető termékre csak olyan mértékben adható oltalom, amennyiben e részek elrendezése mint egész eleget tesz az említett feltételeknek.3. cikk(1) Az oltalom – a (2)–(5) bekezdésekben foglaltak kivételével – a topográfia szerzőjét illeti meg.(2) A tagállamok előírhatják, hogya) az oltalom – a munkaszerződés ellenkező kikötése hiányában – a munkáltatót illeti meg, ha a szerző a topográfiát munkaviszonyban alkotta meg;b) az oltalom – a szerződés ellenkező kikötése hiányában – azt illeti meg, akinek megbízásából a topográfia készült, ha a szerző a topográfiát egyéb szerződéses jogviszonyban alkotta meg.(3) a) az (1) bekezdés szerinti oltalomra az a természetes személy jogosult, aki a tagállamok valamelyikének állampolgára, vagy akinek szokásos tartózkodási helye a tagállamok valamelyikének területén található;b) a tagállamoknak a (2) bekezdéssel összhangban meghozott rendelkezései szerinti oltalom megilletii. azt a természetes személyt, aki a tagállamok valamelyikének állampolgára, vagy akinek szokásos tartózkodási helye a tagállamok valamelyikének területén található;ii. azt a gazdasági társaságot vagy más jogi személyt, amelynek valóságos és működő telephelye a tagállamok valamelyikének területén található.(4) Az oltalom a (3) bekezdés b) pontjának i. és ii. alpontjában említett személyek közül – amennyiben e cikk más rendelkezései szerint nem áll fenn oltalom – megilleti azt is, akia) a topográfiát először a Közösség valamelyik tagállamában hasznosítja kereskedelmi céllal; ésb) a topográfia Közösségen belüli hasznosítására a jogosulttól kizárólagos engedélyt kapott.(5) Az oltalom megilleti az (1)–(4) bekezdésekben meghatározott személyek jogutódait is.(6) A tagállamok a (7) bekezdésben foglaltak szerint – a közösségi jog szabályainak és különösen ennek az irányelvnek a tiszteletben tartásával – topográfiaoltalomra vonatkozó megállapodásokról tárgyalhatnak, és ilyen megállapodásokat vagy megegyezéseket hozhatnak létre harmadik államokkal, és többoldalú egyezmények részeseivé válhatnak.(7) A tagállamok tárgyalásokat kezdhetnek harmadik államokkal az oltalomra való jogosultság olyan személyekre történő kiterjesztése tárgyában, akik nem tartoznak ennek az irányelvnek a hatálya alá. A tagállamok az ilyen tárgyalások megkezdéséről tájékoztatják a Bizottságot.Ha egy tagállam az oltalomra való jogosultság olyan személyekre történő kiterjesztéséről döntött, akik egyébként nem tartoznak ezen irányelv hatálya alá, vagy e tárgyban ilyen megállapodás vagy megegyezés létrehozásáról határozott, erről köteles értesíteni a Bizottságot. A Bizottság erről tájékoztatja a többi tagállamot.A tagállam az oltalomra való jogosultság kiterjesztését, illetve a megállapodás vagy a megegyezés létrehozását a Bizottság értesítésének napjától számított egy hónapos időtartamra elhalasztja. Ha a Bizottság ezen időszak alatt arról értesíti az érintett tagállamot, hogy a Tanácshoz javaslatot fog benyújtani arra nézve, hogy az oltalom kiterjesztéséhez – az adott személyek vagy a harmadik állam vonatkozásában – valamennyi tagállam csatlakozzon, a tagállam az oltalomra való jogosultság kiterjesztését, illetve a megállapodás vagy a megegyezés létrehozását a Bizottság értesítésének napjától számított két hónapos időtartamra elhalasztja.Ha e két hónap lejártát megelőzően a Bizottság ilyen javaslatot nyújt be a Tanácsnak, a tagállam az oltalomra való jogosultság kiterjesztését, illetve a megállapodás vagy a megegyezés létrehozását a javaslat benyújtásától számított további négy hónapos időtartamra elhalasztja.A fenti határidők elteltét követően a Bizottság értesítése vagy javaslata, illetve a Tanács határozata hiányában a tagállam szabadon dönthet az oltalom kiterjesztéséről, illetve a megállapodás vagy a megegyezés létrehozásáról.A Bizottságnak az oltalom kiterjesztésére vonatkozó javaslatát – függetlenül attól, hogy az tagállami értesítést követően készült-e – a Tanács minősített többséggel fogadja el.A Tanács bizottsági javaslat alapján hozott határozata – ha a Tanács korábbi, minősített többséggel meghozott határozatából más nem következik – nem akadályozhatja meg – a valamennyi tagállamban biztosított oltalom jogosultjain felül – az oltalomnak a tagállambeli értesítésben előzetesen megjelölt személyekre történő kiterjesztését, illetve a tagállami értesítésben előzetesen megjelölt megállapodás vagy megegyezés létrehozását.(8) A (7) bekezdés szerinti bizottsági javaslatokat és a tanácsi határozatokat tájékoztatás céljából közzé kell tenni az Európai Közösségek Hivatalos Lapjában.4. cikk(1) A tagállamok rendelkezhetnek úgy, hogy nem keletkezik a 2. cikknek megfelelően biztosított oltalom, vagy a már fennálló ilyen oltalom megszűnik, ha a topográfia első kereskedelmi célú hasznosításának kezdetét követő két éven belül nem nyújtanak be lajstromozás iránti szabályszerű bejelentést az illetékes hatósághoz. A tagállamok a lajstromozáshoz megkövetelhetik a topográfia azonosítására vagy bemutatására alkalmas anyag vagy ilyen anyagok kombinációjának hatóságuknál történő letétbe helyezését, valamint – ha az megelőzi a bejelentési napot – a topográfia első kereskedelmi célú hasznosításának kezdő napjára vonatkozó nyilatkozat benyújtását.(2) A tagállamok biztosítják, hogy az (1) bekezdésnek megfelelően letétbe helyezett anyagot, amennyiben az üzleti titoknak minősül, a nyilvánosság számára nem teszik hozzáférhetővé. Ez a rendelkezés nem zárja ki az anyag bíróság vagy más hatóság határozata alapján történő feltárását olyan személyek előtt, akik a 2. cikk szerinti oltalom érvényessége tárgyában, illetve az ilyen oltalom bitorlása miatt indult perekben érintettek.(3) A tagállami jogszabályok előírhatják az oltalom alatt álló topográfiákra vonatkozó jogok átruházásának lajstromba történő bejegyzését.(4) A tagállamok az (1) és (3) bekezdéssel összhangban történő lajstromozást és letétbe helyezést az ügyintézéssel járó költségeiket meg nem haladó mértékű díj megfizetéséhez köthetik.(5) Az oltalom megszerzésére vagy fenntartására vonatkozó további alaki követelmények teljesítését előíró feltételek nem vezethetők be.(6) Azokban a tagállamokban, ahol az oltalom lajstromozással keletkezik, lehetőséget kell adni az oltalomra ezen irányelv rendelkezéseivel összhangban jogosult számára, hogy felléphessen azzal szemben, aki a topográfiát az ő engedélye nélkül jelentette be lajstromozásra.5. cikk(1) A 2. cikk szerinti oltalom alapján engedélyezhető, illetve megtilthatóa) a topográfia többszörözése, ha az a 2. cikk (2) bekezdése alapján oltalom alatt áll;b) a topográfia, vagy az annak alapján gyártott félvezető termék kereskedelmi célú hasznosítása vagy behozatala.(2) A tagállami jogszabályok az (1) bekezdésben foglaltaktól eltérően megengedhetik a topográfia magáncélú többszörözését.(3) Az (1) bekezdés a) pontjában említett oltalom nem terjed ki a topográfia, valamint az annak alapját képező elvek, eljárások, rendszerek és technológiák elemzés, értékelés vagy oktatás céljaira szolgáló többszörözésére.(4) Az (1) bekezdésben említett oltalom nem terjed ki a 2. cikk (2) bekezdésében foglalt feltételeket kielégítő topográfiával kapcsolatos cselekményekre, ha azt a (3) bekezdésnek megfelelően egy másik topográfia elemzése és értékelése alapján fejlesztették ki.(5) Ha a topográfiát vagy a félvezető terméket a jogosult vagy az ő kifejezett hozzájárulásával más a tagállamok valamelyikében forgalomba hozta, az oltalom nem terjed ki az (1) bekezdés b) pontjában meghatározott további cselekményekre.(6) Aki nem tudja, vagy kellő alappal nem feltételezheti, hogy a birtokába került félvezető termék a tagállamok valamelyikében – ennek az irányelvnek megfelelő – oltalom alatt áll, nem tiltható el a termék kereskedelmi célú hasznosításától.Attól kezdve azonban, amikor tudomást szerez arról, vagy kellő alappal feltételezheti, hogy a termék oltalom alatt áll, e személyt a bíróság a jogosult kérésére – a tagállami jogszabályokkal összhangban – megfelelő díj megfizetésére kötelezheti.(7) A (6) bekezdés rendelkezéseit alkalmazni kell az ugyanazon bekezdés első mondatában említett személy jogutódaira is.6. cikkA tagállamok a 2. cikk szerinti oltalmat nem tehetik jogszabály erejénél fogva kényszerengedély tárgyává pusztán abból az okból, hogy egy adott időtartam eltelt.7. cikk(1) A tagállamok biztosítják, hogy a 2. cikkben említett oltalom keletkezésének időpontja a következő:a) ha a 4. cikk rendelkezéseivel összhangban az oltalom a topográfia lajstromozásával keletkezik, a következők közül a korábban bekövetkező időpont:i. a topográfia bármely országban történt első kereskedelmi célú hasznosításának kezdő napja;ii. a lajstromozás iránti bejelentés szabályszerű benyújtásának napja; vagyb) a topográfia bármely országban történt első kereskedelmi célú hasznosításának kezdő napja; vagyc) a topográfia első rögzítésének vagy kódolásának napja.(2) Ha az irányelv rendelkezései szerinti oltalom az (1) bekezdés a) vagy b) pontjában meghatározott időpontban keletkezik, a jogosultnak lehetőséget kell biztosítani arra, hogy felléphessen a topográfiának az oltalom keletkezését megelőzően történt rosszhiszemű többszörözésével, kereskedelmi célú hasznosításával vagy behozatalával szemben. Ez a bekezdés nem érinti a jogosultat a 2. cikk szerinti oltalom alapján megillető egyéb jogorvoslati eszközöket.(3) Az oltalom a topográfia bármely országban történt első kereskedelmi célú hasznosítása naptári évének végétől számított tíz évig tart, vagy – ha az oltalom keletkezésének vagy fenntartásának feltétele a lajstromozás – az oltalom a következők közül a korábban bekövetkező időponttól számított tíz évig tart:a) annak a naptári évnek az utolsó napja, amelyikben a topográfiát bármely országban először hasznosították kereskedelmi céllal;b) annak a naptári évnek az utolsó napja, amelyikben a lajstromozás iránti bejelentést szabályszerűen benyújtották.(4) Ha a topográfia első rögzítésének vagy kódolásának napjától számított 15 éven belül nem kerül sor a topográfia kereskedelmi célú hasznosítására, az (1) bekezdés szerint létrejött oltalom megszűnik. Nem szűnik meg az oltalom, ha az említett időszak alatt lajstromozás iránt szabályszerű bejelentést tesznek azon tagállamok illetékes hatóságaihoz, amelyekben a lajstromozás az oltalom keletkezésének vagy fenntartásának feltétele.8. cikkA félvezető termékre adott – 2. cikk szerinti – oltalom nem terjed ki a magától a topográfiától különböző, annak alapját képező elvre, eljárásra, rendszerre és technológiára, sem pedig a félvezető termékben tárolt kódolt információra.9. cikkAz oltalom alatt álló topográfia felhasználásával gyártott félvezető terméken a T betű a következőképpen szerepelhet, ha a tagállamok jogszabályai ilyen megjelölés használatát lehetővé teszik: T, "T", [T],+++++ TIFF +++++, T* vagy+++++ TIFF +++++.3. FEJEZETMás jogszabályok folyamatos alkalmazása10. cikk(1) Ennek az irányelvnek a rendelkezései nem érintik a szabadalmakra és a használati minták oltalmára vonatkozó jogszabályokat.(2) Ennek az irányelvnek a rendelkezései nem érintik továbbáa) azokat a jogokat, amelyek biztosítása a tagállamok nemzetközi megállapodásokban vállalt kötelezettségeinek teljesítéséből ered, ideértve az ilyen jogoknak az érintett tagállam állampolgáraira vagy lakosaira történő kiterjesztésére vonatkozó rendelkezéseket;b) a tagállamok szerzői jogi szabályait, amelyek a topográfia rajzainak vagy egyéb művészi ábrázolásainak síkbeli másolás útján történő többszörözését korlátozzák.(3) Ennek az irányelvnek a rendelkezései nem érintik az irányelvet életbe léptető nemzeti jogszabályok hatálybalépésének időpontja előtt, a 11. cikk (1) bekezdésében megállapított időpontnál azonban nem később rögzített vagy kódolt félvezető termékek topográfiáira megadott nemzeti oltalmakat.4. FEJEZETZáró rendelkezések11. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1987. november 7-ig megfeleljenek.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.12. cikkEnnek az irányelvnek a tagállamok a címzettjei.Kelt Brüsszelben, 1986. december 16-án.a Tanács részérőlaz elnökG. Howe[1] HL C 360., 1985.12.31., 14. o.[2] HL C 255., 1986.10.13., 249. o.[3] HL C 189., 1986.7.28., 5. o.--------------------------------------------------

Summary:
Jogi védelem: A félvezető termékek topográfiája
Jogi védelem: A félvezető termékek topográfiája
 
ÖSSZEFOGLALÓ AZ ALÁBBI DOKUMENTUMRÓL:
87/54/EGK irányelv a félvezető termékek topográfiájának oltalmáról
MI AZ IRÁNYELV CÉLJA?
Az irányelv célja, hogy világos és harmonizált rendszert biztosítson az uniós országokban a félvezető termékek* topográfiájának* (elrendezési terv) oltalma érdekében. A szellemi tulajdonjog e speciális formájának a célja, hogy megakadályozza az eredeti mikrochip vagy integrált áramköri tervek másolását és későbbi kereskedelmi célú hasznosítását vagy önmagukban, vagy bármely termékbe beépítve.
FŐBB PONTOK
Az oltalom megadásának feltételei a félvezető termékek topográfiája vonatkozásában
Az uniós országoknak:jogszabályt kell elfogadniuk a félvezetők topográfiájának oltalma érdekében, amennyiben azok terve eleget tesz két feltételnek:az azt létrehozó személy saját szellemi alkotómunkájának eredménye,a félvezetőiparban nem szokásos. Ha a félvezető termék topográfiája olyan részekből áll, amelyek a félvezető iparban szokásosak, a félvezető termékre csak olyan mértékben adható oltalom, amennyiben e részek elrendezése mint egész eleget tesz a fenti feltételeknek; az oltalomhoz való jogot a topográfia szerzőjének kell megadniuk, ha az adott személy magánszemély, és valamely uniós ország állampolgára vagy szokásos tartózkodási helye valamely uniós országban van. Azonban előírhatják, hogy az oltalom kit illessen meg, amennyiben a szerző a topográfiát munkaviszonyban vagy nem munkaszerződés keretében, egyéb szerződéses jogviszonyban alkotta meg; meghatározott feltételek mellett az oltalmat megadhatják olyan magánszemélynek, gazdasági társaságnak vagy más jogi személynek, aki először hasznosítja kereskedelmi céllal azt a topográfiát:amelyet korábban nem hasznosítottak kereskedelmi céllal,akik a topográfia engedélyezésére jogosult személytől kizárólagos engedélyt kaptak a topográfia kereskedelmi célú hasznosítására az egész EU-ban; tárgyalásokat folytathatnak nem uniós országokkal az oltalomra való jogosultság olyan személyekre történő kiterjesztése tárgyában, akik nem tartoznak az irányelv hatálya alá. Amennyiben ez történik, tájékoztatniuk kell az Európai Bizottságot; visszautasíthatnak vagy megszüntethetnek egy oltalmat félvezető termékek topográfiája tekintetében, amennyiben nem nyújtottak be lajstromozás iránti szabályszerű kérelmet az illetékes hatósághoz annak első kereskedelmi célú hasznosítását követő 2 éven belül; megkövetelhetik a topográfia azonosítására vagy bemutatására alkalmas anyag hatóságuknál történő letétbe helyezését. Ezt az anyagot azonban tilos nyilvánosságra hozni, amennyiben az kereskedelmi titok.Kizárólagos jogok
A biztosított jogok kizárólagos jogok. Ezek a következők:az oltalom alatt álló topográfia többszörözésének engedélyezéséhez vagy megtiltásához való jog; és a topográfia vagy a topográfia használatával gyártott félvezető termék kereskedelmi célú hasznosításának vagy e célból történő behozatalának engedélyezéséhez vagy megtiltásához való jog.A többszörözés engedélyezéséhez vagy megtiltásához való kizárólagos jog nem vonatkozik a következő esetekre:nem kereskedelmi célú személyes felhasználás; a topográfia, valamint az annak alapját képező elvek, eljárások, rendszerek és technológiák elemzés, értékelés vagy oktatás céljaira szolgáló többszörözésére.A félvezető termékre adott oltalom nem terjed ki a magától a topográfiától különböző, annak alapját képező elvre, eljárásra, rendszerre és technológiára, sem pedig a félvezető termékben tárolt kódolt információra.
LajstromozásAmennyiben a topográfia lajstromozása a kizárólagos jogok megadásának egyik feltétele, e jogok keletkezésének időpontja a következő:a lajstromozás iránti bejelentés benyújtásának napja; vagya topográfia bármely országban történt első kereskedelmi célú hasznosításának kezdő napja. Amennyiben a lajstromozás nem feltétele a kizárólagos jogok megadásának, úgy a jogok keletkezésének időpontja a topográfia a világ bármely országában történt első kereskedelmi célú hasznosításának kezdő napja, vagy első rögzítésének vagy kódolásának napja.A jogok lejárata
A kizárólagos jogok a topográfia első kereskedelmi célú hasznosítása naptári évének végétől számított 10 év elteltével lejárnak. Ha kötelező a lajstromozás, a tízéves időszak számítása a következőktől történik:annak a naptári évnek a végétől, amelyikben a lajstromozás iránti bejelentést benyújtották; vagy annak a naptári évnek a végétől, amelyikben a topográfiát bármely országban először hasznosították kereskedelmi céllal, attól függően, hogy melyik következik be előbb.Az oltalom kiterjesztése nem uniós országokra
A félvezető termékek topográfiájának oltalmát kiterjesztették a következő országokból származó magánszemélyekre, vállalatokra és más jogi személyekre:az Egyesült Államok (93/16/EGK határozat), Kanada (94/700/EK határozat) a Kereskedelmi Világszervezet tagja (94/824/EK határozat), és Man-sziget (96/644/EK határozat).Szellemi tulajdonjogok érvényesítése
A szellemi tulajdonjogok vámhatósági érvényesítéséről szóló 608/2013 rendelet, amely hatályon kívül helyezte az 1383/2003/EK tanácsi rendeletet, az oltalom alatt álló jogok listáját 2014. január 1-jétől kiegészítette a félvezető termékek topográfiájával.
MIKORTÓL HATÁLYOS AZ IRÁNYELV?
Az irányelv 1986. december 23. óta hatályos, és az uniós országok nemzeti jogába 1987. november 7-ig kellett átültetni.
HÁTTÉR
Nemzetközi szinten a Szellemi Tulajdon Világszervezetén belül 1989-ben elfogadták az integrált áramkörök szellemi tulajdonjogáról elfogadott Washingtoni Egyezményt. Ez oltalmat biztosít az integrált áramkörök topográfiáinak. Bár az egyezmény nem lépett hatályba, tartalmát hivatkozás útján beemelték a Kereskedelmi Világszervezet keretében aláírt szellemitulajdon-jogok kereskedelmi vonatkozásairól szóló megállapodásába (közismert nevén a TRIPS-megállapodásba – lásd az összefoglalót).
További információk a következő oldalon állnak rendelkezésre:Az uniós szerzői jogi szabályozás (Európai Bizottság).
KULCSFOGALMAK
Félvezető termék: integrált áramkör, más néven mikrochip (vagy chip), bármely olyan termék végső vagy közbenső formáját jelenti, amely:félvezető anyagréteget tartalmazó anyagból áll;egy vagy több vezető, szigetelő vagy félvezető anyagból álló, előre meghatározott térbeli mintával összhangban elrendezett réteggel rendelkezik; éskizárólag vagy más funkciókkal együtt elektronikus funkciók végrehajtására szolgál.A chipek számos fogyasztási cikkbe vannak beágyazva, így háztartási készülékekbe, például mosógépbe vagy televízióba, valamint autókba, mobiltelefonokba, számítógépekbe, orvosi berendezésekbe és gépekbe.
Topográfia: a félvezető termékek esetében (lásd a következő kulcsfogalmat) összefüggő képek bármely módon rögzített vagy kódolt sorozata:amely a félvezető termék rétegeinek térbeli elrendezését ábrázolja;amelyben minden egyes kép a – bármelyik gyártási fázisbeli – félvezető termék felületének mintáját vagy a minta egy részét ábrázolja.
FŐ DOKUMENTUM
A Tanács 87/54/EGK irányelve (1986. december 16.) a félvezető termékek topográfiájának oltalmáról (HL L 24., 1987.1.27., 36–40. o.)
KAPCSOLÓDÓ DOKUMENTUMOK
Az Európai Parlament és a Tanács 608/2013/EU rendelete (2013. június 12.) a szellemi tulajdonjogok vámhatósági érvényesítéséről és az 1383/2003/EK tanácsi rendelet hatályon kívül helyezéséről (HL L 181., 2013.6.29., 15–34. o.)
Megállapodás az Európai Gazdasági Térségről – XVII. melléklet – Szellemi tulajdon – A 65. cikk (2) bekezdésében foglalt jegyzék (HL L 1., 1994.1.3., 482–483. o.)
AZ OLTALOM KITERJESZTÉSE NEM UNIÓS ORSZÁGOKRA
A Tanács 96/644/EK határozata (1996. november 11.) a félvezető termékek topográfiája oltalmának a Man-szigetről származó személyekre való kiterjesztéséről (HL L 293., 1996.11.16., 18–19. o.)
A Tanács 94/824/EK határozata (1994. december 22.) a félvezető termékek topográfiája oltalmának a Kereskedelmi Világszervezet tagállamaiból származó személyekre való kiterjesztéséről (HL L 349., 1994.12.31., 201–202. o.)
A Tanács 94/700/EK határozata (1994. október 24.) a félvezető termékek topográfiája oltalmának a Kanadából származó személyekre való kiterjesztéséről (HL L 284., 1994.11.1., 61–62. o.)
A Tanács 93/16/EGK határozata (1992. december 21.) a félvezető termékek topográfiája oltalmának az Amerikai Egyesült Államokból és egyes területekről származó személyekre való kiterjesztéséről (HL L 11., 1993.1.19., 20–21. o.)
A 93/16/EGK határozat későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
utolsó frissítés 04.11.2020